CELEX: 62019TN0275
Language: lt
Date: 2019-04-24 00:00:00
Title: Byla T-275/19: 2019 m. balandžio 24 d. pareikštas ieškinys byloje PNB Banka ir kt./ECB

2019 6 24   
               
               
                  LT
               
               
                  Europos Sąjungos oficialusis leidinys
               
               
                  C 213/69
               
            
         2019 m. balandžio 24 d. pareikštas ieškinys byloje PNB Banka ir kt./ECB
         (Byla T-275/19)
         (2019/C 213/67)
         Proceso kalba: anglų
         
            Šalys
         
         
            Ieškovai: PNB Banka AS (Ryga, Latvija),  CR (*1),  CT (*1), atstovaujami advokatų O. Behrends ir M. Kirchner
         
            Atsakovas: Europos Centrinis Bankas (ECB)
         
            Reikalavimai
         
         Ieškovai Bendrojo Teismo prašo:
         
                     —
                  
                  
                     panaikinti 2019 m. vasario 14 d. ECB sprendimą atlikti PNB Banka AS ir jos grupės bendrovių patalpų patikrinimą vietoje,
                  
               
                     —
                  
                  
                     priteisti iš atsakovo bylinėjimosi išlaidas.
                  
               
            Ieškinio pagrindai ir pagrindiniai argumentai
         
         Grįsdami ieškinį ieškovai remiasi dešimčia pagrindų.
         
                     1.
                  
                  
                     Pirmasis ieškinio pagrindas grindžiamas tuo, kad sprendimo atlikti patikrinimą vietoje priėmimo dieną ECB nebuvo priežiūros institucija, turinti kompetenciją dėl PNB Banka.
                  
               
                     2.
                  
                  
                     Antrasis ieškinio pagrindas grindžiamas tuo, kad ginčijamas sprendimas nebuvo „būtinas“, kaip tai suprantama pagal Bendro priežiūros mechanizmo reglamento (1) 12 straipsnį.
                  
               
                     3.
                  
                  
                     Trečiasis ieškinio pagrindas grindžiamas tuo, kad ECB netinkamai įgyvendino savo diskreciją pagal Bendro priežiūros mechanizmo reglamento 12 straipsnio 1 dalį.
                  
               
                     4.
                  
                  
                     Ketvirtasis ieškinio pagrindas grindžiamas tuo, kad ECB pažeidė proporcingumo principą.
                  
               
                     5.
                  
                  
                     Penktasis ieškinio pagrindas grindžiamas tuo, kad ECB pažeidė ieškovų teisę būti išklausytam.
                  
               
                     6.
                  
                  
                     Šeštasis ieškinio pagrindas grindžiamas tuo, kad ECB pažeidė pareigą rūpestingai ir nešališkai išnagrinėti ir įvertinti visus svarbius individualios bylos aspektus.
                  
               
                     7.
                  
                  
                     Septintasis ieškinio pagrindas grindžiamas tuo, kad ECB pažeidė pareigą tinkamai pagrįsti savo sprendimą.
                  
               
                     8.
                  
                  
                     Aštuntasis ieškinio pagrindas grindžiamas tuo, kad ECB pažeidė teisėtų lūkesčių apsaugos ir teisinio saugumo principus.
                  
               
                     9.
                  
                  
                     Devintasis ieškinio pagrindas grindžiamas tuo, kad ECB pažeidė vienodo požiūrio principą ir diskriminavo ieškovus.
                  
               
                     10.
                  
                  
                     Dešimtasis ieškinio pagrindas grindžiamas tuo, kad ECB pažeidė Bendro priežiūros mechanizmo reglamento 19 straipsnį bei 75 konstatuojamąją dalį ir piktnaudžiavo įgaliojimais (détournement de pouvoir).
                  
               
            (*1)  Informacija ištrinta arba pakeista pagal asmens duomenų apsaugos ir (arba) konfidencialumo reikalavimus.
         
            (1)  2013 m. spalio 15 d. Tarybos reglamentas (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (OL L 287, 2013, p. 63).